open-index/open-wikipedia-markdown huggingface dataset:
מונומנט הרפובליקה

300px|ממוזער|שמאל
**מונומנט הרפובליקה** (בטורקית: **Taksim Cumhuriyet Anıtı**) הוא אנדרטה לאומית, הניצבת בליבה של כיכר טקסים בעיר איסטנבול שבטורקיה. האנדרטה מנציחה את הקמת הרפובליקה הטורקית בשנת 1923.

האנדרטה, בגובה של 11 מטרים, היא מבנה מלבני מצופה שיש, הניצב על גבי בסיס מעוגל בחלקו. בארבע פאות המבנה מצויות גומחות המחוברות זו לזו, ובהן מוצגות דמויות אדם יצוקות מארד של מוסטפא כמאל אטאטורק, עוזרו איסמט אינני ואישים נוספים ממייסדי הרפובליקה. אתאטורק מוצג באנדרטה הן כאיש צבא והן כמדינאי: בפאת האנדרטה הרחבה הפונה צפונה נראה אתאטורק לבוש במדי הצבא שלו; בפאה הנגדית, הפונה אל שדרות איסתיקלאל, נראים הוא וחבריו לבושים בבגדים אירופיים מודרניים. בין הדמויות שלצד אתאטורק נראים מיכאיל פרונזה וקלימנט וורושילוב. נוכחותם שם היא אזכור לסיוע הצבאי שהעניקה ברית המועצות בראשות ולדימיר לנין לטורקים במהלך מלחמת העצמאות שלהם.

מבנה האנדרטה ניצב בחלקה הדרומי של הכיכר. הוא מוקף מתחם עגול מרוצף שערוגות דשא נשתלו בהיקפו.

הקמת האנדרטה נעשתה ביוזמת אתאטורק עצמו. היא עוצבה על ידי הפסל האיטלקי פייטרו קנוניקה. האנדרטה נבנתה בתוך שנתיים וחצי בכספים שנאספו מן הציבור ונחנכה ב-8 באוגוסט 1928 עם נגינת ההמנון הלאומי בליווי שלושים אלף.

מתחם האנדרטה הוא אתר לאומי חשוב, שבו נערכים טקסים ממלכתיים.

## קישורים חיצוניים

## הערות שוליים

קטגוריה:טורקיה: אנדרטאות
קטגוריה:איסטנבול: מבנים
נערתו ששת

**נערתו ששת** (באנגלית: **His Girl Friday**) הוא סרט קולנוע אמריקאי מסוגת קומדיה מטורפת משנת 1940 בבימויו של הווארד הוקס.

התסריט מבוסס על המחזה "העמוד הראשי" ("The Front Page") של בן הכט וצ'ארלס מקארתור משנת 1928. זאת קומדיה מסוג סקרובול עם דיאלוגים מהירים ושנונים וקצב מהיר של מצבים משתנים, בעיקר בין השחקנים הראשיים, קרי גרנט ורוזלינד ראסל. התסריט מתאר באופן קומי את העיתונאים הנמשכים למקצועם ומוכנים לעשות הכל (חוץ מרצח) כדי לזכות בסקופ טוב.

המונח "Girl Friday" מכוון לאשה העוזרת בתפקידים רבים במשרד כפי שששת עזר לרובינזון קרוזו.

ב-1993 הוחלט לשמר את הסרט בארכיון הסרטים הלאומי של ארצות הברית.

## תקציר העלילה
וולטר ברנס (קרי גרנט) הוא עורך ראשי בעיתון "מורנינג פוסט". הוא היה נשוי להילדגרד ("הילדי") ג'ונסון (רוזלינד ראסל) שהייתה עיתונאית בכירה תחת ניהולו. הנישואים לא האריכו וזמן קצר לאחר גירושיהם היא מגיעה למשרד העיתון ומבשרת לוולטר כי היא מאורסת לסוכן ביטוח בשם ברוס בולדווין (ראלף בלאמי). היא רוצה כעת לחיות חיים שקטים ולהקים משפחה וכעת היא עומדת לנסוע ברכבת עם ברוס ואמו לאולבני.

וולטר עדיין מאוהב בהילדי ועושה הכל כדי לחבל בקשר שלה עם ברוס. הוא יודע שהעיתונאות עדיין בדמה ומפתה אותה לכתוב כתבה אחרונה בקשר לרוצח ארל ויליאמס המואשם ברצח שוטר ועומד להיות מוצא להורג. הילדי מגיעה לחדר העיתונאים בבניין המשטרה ובעזרת שוחד מצליחה לקבל ריאיון עם האסיר ויליאמס. בינתיים מעכב וולטר את ברוס, קונה ממנו פוליסת ביטוח, שולח את עוזרו לגנוב את ארנקו של בולדווין ומשתיל עליו את שעונו. ברוס נעצר באשמת גנבה ומשוחרר בערבות וא"חכ נעצר שוב באשמת הטרדה מינית של בחורה שנשלחה למשימה זו על ידי וולטר.

בינתיים בורח ויליאמס וכל המשטרה מחפשת אחריו. הוא מגיע לחדר העיתונאים בו נמצאת הילדי לבדה וכבר יש לה סקופ רציני. היא מתחילה לתקתק כתבה ולא שמה לב לברוס המגיע לחדר ומבקש ממנה לבוא איתו. הוא מסיק את המסקנות ועוזב. בינתיים מגיעים לחדר וולטר ואמו של ברוס. וולטר מבקש מעוזרו לסלקה בכוח.

למקום מגיעים ראש העיר והשריף. הם חייבים להוציא להורג את ויליאמס כפי שהתחייבו לבוחריהם ומסתירים את העובדה שקבלו מכתב דחייה מהמושל ושיחדו את השליח שיבוא שוב רק לאחר ההוצאה להורג. וולטר והילדי מסתירים את ויליאמס בשולחן כתיבה בחדר אך השריף מגלה אותו והם נכבלים באשמת הסתרת ויליאמס ו"חטיפת" גב' בולדווין. לאחר שמגיע שוב השליח ומגלה את פרשת השוחד הם נאלצים לשחרר אותם. כל הפרשה היא סקופ ענק ולאחר שהילדי גומרת לתקתק במכונת הכתיבה היא מסכימה להצעתו של וולטר להתחתן שוב ולצאת לירח דבש.

## השפעה
הפילוסוף סטנלי קאבל משייך את הסרט לתת הז'אנר הקולנועי שהוא מכנה "קומדיית הנישואים מחדש" בספרו *Pursuits of Happiness: The Hollywood Comedy of Remarriage* משנת 1981.

## קישורים חיצוניים

* 
* הסרט המלא בוויקישיתוף

## הערות שוליים

קטגוריה:סרטי 1940
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי קולומביה
קטגוריה:סרטי קומדיה אמריקאיים
קטגוריה:סרטי קומדיה מטורפת
קטגוריה:סרטים בשימור ספריית הקונגרס
קטגוריה:סרטי קרי גרנט
ארנסט פרידריך, דוכס סקסוניה-קובורג-זאלפלד

**ארנסט פרידריך, דוכס סקסוניה-קובורג-זאלפלד** (בגרמנית: **Ernst Friedrich Herzog von Sachsen-Coburg-Saalfeld**; 8 במרץ 1724 – 8 בספטמבר 1800) היה דוכס סקסוניה-קובורג-זאלפלד בין השנים 1764–1800.

## ביוגרפיה
ארנסט פרידריך נולד ב-8 במרץ 1724 בקובורג שהשתייכה לדוכסות סקסוניה-קובורג-זאלפלד, לפרנץ יוזיאס, דוכס סקסוניה-קובורג-זאלפלד, ולאנה סופיה, נסיכת שוורצבורג-רודולשטט, בתו של לודוויג פרידריך הראשון, נסיך שוורצבורג-רודולשטט.

ב-16 בספטמבר 1764 מת אביו פרנץ יוזיאס, דוכס סקסוניה-קובורג-זאלפלד, וארנסט פרידריך עלה במקומו לשלטון. עם עלותו לשלטון העביר ארנסט פרידריך את בירתו לקובורג. בשנת 1773 חייב יוזף השני, קיסר האימפריה הרומית הקדושה את ארנסט פרידריך לעבוד עם ועדה לסידור חובותיו, עקב החובות הגבוהים שהיו לדוכסות. הוועדה פעלה בשטחי הדוכסות למעלה מ-30 שנים, עד לפירוק האימפריה הרומית הקדושה.

ב-8 בספטמבר 1800 מת ארנסט פרידריך, ובנו פרנץ, דוכס סקסוניה-קובורג-זאלפלד עלה לשלטון במקומו.

## משפחתו
ב-23 באפריל 1749 התחתן ארנסט פרידריך עם סופיה אנטוניה, דוכסית בראונשווייג-וולפנביטל, בתו של פרדיננד אלברכט השני, דוכס בראונשווייג-וולפנביטל, ממנה נולדו לו 7 ילדים:
* פרנץ, דוכס סקסוניה-קובורג-זאלפלד (1750–1806)
* קרל וילהלם פרדיננד (1751–1757)
* פרדריקה יוליאנה (1752)
* קרולינה אולריקה אמליה (1753–1829)
* לודוויג קרל פרידריך (1755 – 1806)
* פרדיננד אוגוסט היינריך (1756–1758)
* פרידריך (1758)

## אילן יוחסין

## קישורים חיצוניים

* האתר הרשמי של בית סקסונה-קובורג-גותה

קטגוריה:דוכסי סקסוניה-קובורג-זאלפלד
קטגוריה:אבירי מסדר העיט הלבן
קטגוריה:ילידי 1724
קטגוריה:גרמנים שנפטרו ב-1800
אמנת ההצבעה הבין-מדינתית הלאומית

**אמנת ההצבעה הבין-מדינתית הלאומית **(באנגלית: **NPVIC - National Popular Vote Interstate Compact**) היא הסכם שעליו חתומות מספר מדינות בארצות הברית וכן מחוז קולומביה, הסכם שנועד לקבוע שקולות חבר האלקטורים של כל מדינה יוענקו לאותו מועמד לנשיאות שיזכה ברוב לאחר מניין כלל הקולות בבחירות לנשיאות. ההסכם נועד להבטיח שהמועמד לנשיאות שיזכה ברוב הקולות ייבחר לתפקיד הנשיא, אך הוא נועד להיכנס לתוקף רק כאשר הוא יבטיח שזו אכן תהיה התוצאה, כאשר יחתמו עליו מדינות המייצגות את מרבית האלקטורים, כלומר 270 אלקטורים לפחות.

נכון ליוני 2024 האמנה אומצה על ידי שבע-עשרה מדינות ומחוז קולומביה, אשר מייצגות 209 אלקטורים, שהם 38.8% מכלל האלקטורים, או 77.4% מתוך 270 אלקטורים - מספר האלקטורים הנחוצים כדי להכריע את תוצאות הבחירות וכדי שהאמנה תכנס לתוקף. מדינות שבהן המפלגה הרפובליקנית לרוב זוכה בבחירות לנשיאות, פחות נוטות לאמץ את האמנה, אם כי מספר סניפים של המפלגה הרפובליקנית, בין היתר בניו יורק ואריזונה, אימצו גם הם את האמנה. מדינות שנוטות להיות מדינות מתנדנדות בבחירות, הראו פחות נכונות להצטרף לאמנה, אולם כמה מהן כן הצטרפו אליה: קולורדו, ניו מקסיקו ומיין, וכן היא אומצה במספר סניפים של מפלגות במדינות מתנדנדות נוספות כגון מישיגן ונבאדה.

## המניעים לייסוד האמנה
* שיטת חבר האלקטורים מאפשרת למועמד לזכות בנשיאות גם אם זה לא זכה ברוב קולות הבוחרים, כפי שקרה בבחירות של 1824, 1876, 1888, 2000, ו-2016. בבחירות בשנת 2000 הוכרעה התוצאה לטובת ג'ורג' בוש בהפרש של 537 קולות בפלורידה, למרות שבספירת הקולות הארצית קיבל המועמד המפסיד 543,895 קולות יותר. בבחירות בשנת 2016 זכה דונלד טראמפ ברוב האלקטורים למרות שבספירת הקולות הארצית קיבלה המפסידה, הילרי קלינטון, למעלה מ-3 מיליון קולות יותר.
* שיטת חבר האלקטורים מחייבת את המועמדים להתמקד באופן לא פרופורציונלי בשיעור קטן של מדינות מתנדנדות ולזנוח את שאר המדינות. פירוש הדבר הוא שנושאים אזוריים מקבלים יותר תשומת לב, בעוד שנושאים חשובים אחרים במדינות אחרות לא זוכים לתשומת לב המועמדים.
* במדינות שבהן זהות הזוכה ברורה מראש, כגון מדינות הדרום העמוק שבהן מועמדים רפובליקניים בדרך כלל זוכים, או רוב מדינות הצפון מערב והחוף המערבי, בעיקר קליפורניה, שבהן מועמדים דמוקרטים בדרך כלל זוכים, שיעור ההצבעה הוא בדרך כלל נמוך בהרבה. הידיעה מראש בדבר תוצאות ההצבעה מקטינה מראש את התמריץ של בוחרים רבים לצאת להצביע. דו"ח של ועדת המחקר של ציבור הבוחרים האמריקאי מצא כי בשנת 2004 שיעור ההצבעה במדינות המתנדנדות גדל ב-6.3% מאשר בבחירות הקודמות לנשיאות, לעומת עלייה של 3.8% במדינות שאינו מתנדנדות בין הדמוקרטים והרפובליקנים. דו"ח של מרכז המידע והמחקר ללמידה ומעורבות אזרחית מצא כי בקרב קהל הבוחרים מתחת לגיל 30 הצביעו 64.4% ב-10 המדינות שבהן היה עימות צמוד יותר ורק 47.6% בשאר המדינה - פער של 17%.

## המדינות שאימצו את האמנה
נכון ליוני 2024, המדינות שאימצו את האמנה הן: (בסוגריים - השנה בה האמנה אומצה במדינה)
# מרילנד (2007)
# ניו ג'רזי (2008)
# אילינוי (2008)
# הוואי (2008)
# וושינגטון (2009)
# מסצ'וסטס (2010)
# מחוז קולומביה (2010)
# ורמונט (2011)
# קליפורניה (2011)
# רוד איילנד (2013)
# ניו יורק (2014)
# קונטיקט (2018)
# קולורדו (2019)
# דלאוור (2019)
# ניו מקסיקו (2019)
# אורגון (2019)
# מינסוטה (2023)
# מיין (2024)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: בחירות
קטגוריה:חבר האלקטורים
גאוגברה

ממוזער|הצגה בגאוגברה בתלת־ממד של פונקציה מהזמן למרוכבים
**גאוגברה** (באנגלית: **GeoGebra**) היא לומדה שמאפשרת למידת חקר, הוראת מתמטיקה ומדעים מבית הספר היסודי ועד לקורסים אקדמיים. התוכנה מאפשרת בניית המחשות ויזואליות ואינטראקטיביות בגאומטריה, אלגברה, סטטיסטיקה וחדו"א. התוכנה מופיעה גם כיישום רשת ולכן איננה מחייבת התקנה במחשב.

## מאפיינים ומרכיבים
בגאוגברה ניתן להציג נקודות, וקטורים, קטעים, קווים, מצולעים, חתכי חרוט, אי-שוויוניים וגרפים של פונקציות. את הבניות ניתן לשנות לאחר הבניה באופן דינמי. ניתן לעדכן מרכיבים של הבניה באמצעות עכבר, מגע או סרגל הקלט. ניתן להגדיר בגאוגברה משתנים עבור מספרים, וקטורים ונקודות. ניתן לחשב נגזרות ואינטגרלים ועוד מגוון של פונקציות ואופרטורים.
חלקים עיקריים של גאוגברה:
* סביבה אינטראקטיבית גאומטרית
* גיליון אלקטרוני
* מערכת אלגברת מחשב -(CAS)
* כלים עבור סטטיסטיקה וחדו"א
* כתיבת תסריטים

## ספריית החומרים
המחשות דינמיות ואינטראקטיביות שנבנו באמצעות גאוגברה, ניתן להעלות לספריית החומרים של גאוגברה ברשת. הספרייה מכילה (אפריל 2016) יותר ממיליון משאבים, שנבנו על ידי משתמשים, מתוכם יותר מ-400,000 פתוחים לציבור לחיפוש, הצגה והורדה.

## ראו גם
Mathematica

## קישורים חיצוניים

* 

* מדריך רשמי בעברית
* ספריית החומרים הרשמית
* מאגר יישומים דינאמיים בגאוגברה של המרכז הארצי למורים למתמטיקה בחינוך העל יסודי
* דף הדרכה לתוכנת Geogebra של המרכז הארצי למורי הפיזיקה
* קורס מאתר קמפוס IL

קטגוריה:תוכנות מתמטיקה
קטגוריה:תוכנות הכתובות ב-Java
סוזן

**סוזן** או **סוזאן** (צורות איות נפוצות באנגלית: **Suzanne**, **Susan**) הוא שם פרטי נשי שמקורו בשם העברי **שושנה**.

קטגוריה:שמות פרטיים לנשים
קטגוריה:שמות משפחה
אורי בראונר כנרות

**אורי בראונר כנרות** (מכונה גם **UBK**) (נולד בדצמבר 1979) הוא מוזיקאי, זמר, מלחין ומעבד מוזיקלי ישראלי, סולן להקת "Ouzo Bazooka" וחבר בלהקת בום פם.

## חייו
כנרות נולד בהרצליה והחל לנגן גיטרה בגיל צעיר. בתיכון למד בבית הספר תלמה ילין במגמת הג'אז. במהלך לימודיו בתיכון החל לנגן גם על סקסופון. בתיכון פגש כנרות את עוזי פיינרמן ויובל זולוטוב, מי שלימים יהיו חבריו ללהקת בום פם. בשנת 1998 הצטרף מדי פעם להופעות עם להקת הזוהרים והחל לנגן באופן קבוע בהרכבים שונים. בשנת 2000, שלוש שנים לאחר סיום הלימודים, הוקמה להקת פז (Pezz) שהורכבה מחבריו לספסל הלימודים, עוזי פיינרמן בגיטרה, אדם שפלן בבאס, אייל תלמודי בסקסופון, כנרות בסקסופון, וחברו מלהקת הזוהרים רמי גבאי בתופים.

בשנים 2000–2003 ניגן עם מיכל קהן, אלקטרה, שי נובלמן, איטליז, ועוד. בשנת 2003 הקים את להקת בום פם יחד עם פיינרמן וזולוטוב. כשנה לאחר מכן (2004) הצטרף לבלקן ביט בוקס וניגן איתם באופן קבוע עד 2009. בשנת 2008 הצטרף ללהקת הרוק Firewater ב-2013 הקים את להקתו אוזו בזוקה יחד עם אדם שפלן על הבאס, עירא רביב על התופים ודני עבר-הדני על קלידים. ב-2012 הפיק לזמרת קרולינה את האלבום זוהר. ב-2014 החל שיתוף פעולה בין בום פם לזמרת המחאה הטורקיה Selda Bagcan.

ב-2016 הלחין את פסקול סרטו של נוני גפן, "הכל שבור ורוקד".

בשנת 2022 השתתף בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.

ב-6 באוגוסט 2024 הוציא את השיר "כאילו כלום".

## מנגן באלבומים
* הזוהרים - Exposure / סקסופון
* מיכל קהן - סינגל "הולכת לסופר" ו"El camino” /גיטרה
* בני בשן – בואו / גיטרה
* Electra - Come inside / גיטרה, פדל סטיל
* שי נובלמן - Beautiful Life / סקסופון
* הדרה לוין-ארדי - The Move / גיטרה פדל סטיל וסקסופון
* יזהר אשדות – במרחק נגיעה מכאן / פדל סטיל
* הסינגל - "בום פם" / גיטרה
* My second surprise - Avoidance as a way of life / פדל סטיל
* נעם רותם – חום אנושי / פדל סטיל
* תומר יוסף – צוחקים מתחת לאדמה / גיטרה
* אפרת בן צור - כל יום/ גיטרה
* Balkan Beat Box - Nu Med / גיטרה
* Shantel - Disko Partizani / גיטרה
* Firewater - The Golden Hour / גיטרה
* Boom Pam - Puerto-rican nights / גיטרה
* לוס כפרוס - ראסטה וסילי / סקסופון
* תמר יפרח - תמיד היה מזה קצת בעולם / גיטרה
* לי יומי ולי לילי - עבודה עברית / גיטרה
* יובל בנאי - מעבר להרים / סטיל גיטר
* Dub Therapy / גיטרה
* Kocani Orkestar - The Ravished Bride / גיטרה
* אורי מרק - לא לדבר על מין / הפקה וגיטרה
* UBK - Massive Soundtrack For the Modern Belly Dancer / הפקה, תכנותים וגיטרות
* קרולינה - מה אעשה עכשיו? / גיטרה ושירה
* balkan beat box - Blue eyed black boy / גיטרה
* נורית גלרון - ועכשיו בא לנו / גיטרה
* בני בשן - ריקודים על פי תהום / גיטרה
* Boom Pam - Alakazam / הפקה, כתיבה, מיקסים וגיטרה
* קרולינה - אלבום זהר / כתיבה, הפקה וגיטרה
* Firewater - International Orange / גיטרה
* Boom Pam – Manara & Summer Singles / הפקה, כתיבה, מיקסים וגיטרה
* Shantel - Anarch + Romance / גיטרה
* Electric Desert / Electric Desert
* כתיבה, הפקה, נגינה ומיקסים / Ouzo BazooKa - Ouzo Bazooka
* כתיבה, הפקה, נגינה ומיקסים / Ouzo Bazooka - Simoom
* כתיבה, הפקה, נגינה ומיקסים / Gili Yalo - Gili Yalo

## לקריאה נוספת
* בום פם

## קישורים חיצוניים
* אתר הבית של בום פם
* אתר הבית של אוזו בזוקה

* 
* 
* 
* 

## הערות שוליים

קטגוריה:ויקיפדיה: ערכים של משתמשים חדשים
קטגוריה:מוזיקאים ישראלים
סוזנה

**סוזנה** או **סוזאנה** הוא שם פרטי נשי שמקורו בשם העברי .

קטגוריה:שמות פרטיים לנשים
קטגוריה:שמות משפחה
קטגוריה:שמות פרטיים שמקורם בצמחים
פיוראנו (מסלול מרוצים)

שמאל|ממוזער|מפת המסלול
**מסלול המרוצים פיוראנו** הוא מסלול מרוצים הנמצא בבעלות חברת פרארי ומשמש לפיתוח ובחינה של דגמי החברה. המרוץ נמצא בעיירה פיוראנו, בסמוך למראנלו.
## היסטוריה
המסלול נבנה בשנת 1972. אורכו המקורי עמד על 3,000 מטרים ורוחבו 8.4 מטרים. בשנת 1992 נוספה למסלול פניית שיקיין (Chicane), שהאריכה את המסלול ב-21 מטרים. בשנת 1996 עבר המסלול שיפוץ מקיף. מהירות הנסיעה הממוצעת של רכבי פורמולה 1 עומדת על 160 קמ"ש והמהירות הגבוהה ביותר שהושגה היא 290 קמ"ש. כמסלול המשמש לבחינה של רכבים הוא מתאפיין במגוון רחב של פניות החל מפנייה בקוטר 370 מטרים וכלה בפנייה בקוטר 13.71 מטרים. מגוון הפניות מאפשר לחברה לדמות את הפניות הקיימות במסלולי המרוץ השונים.

המסלול מאובזר בסנסורים המאפשרים מדידה טלמטרית ומכשור לבחינת צמיגים (Skidpad). בשנת 2001 הותקנה מערכת השקיה, המבוססת על שמונה בורות מים בהם נאספים מי גשמים. המערכת מאפשרת לבוחנים לדמות נהיגה בתנאי מסלול רטוב.

לקוחות החברה יכולים לבחון דגמים חדשים על גבי המסלול. דגם הפרארי 599 GTB פיוראנו נקרא על שם המסלול.

לצד המסלול נמצא ביתו של אנצו פרארי, בית בו התגורר מיום פתיחת המסלול ועד למותו בשנת 1988.

## זמני ההקפות המהירים ביותר במסלול

השיאים מעודכנים לתאריך 17 בנובמבר 2016

## קישורים חיצוניים

* 

## הערות שוליים

קטגוריה:פרארי
קטגוריה:איטליה: מסלולי מרוצים
מאטה אויביץ'

**מאטה אויביץ**' (בסרבו-קרואטית: **Mate Ujević**; 13 ביולי 1901, קריבודול (Krivodol) שליד פודבבליה , האימפריה האוסטרו-הונגרית – 6 בינואר 1967, זאגרב) היה משורר ואיש אשכולות קרואטי, וחסיד אומות העולם.

## ביוגרפיה
אויביץ' סיים את הגימנסיות בסיני ובספליט ולמד ספרות בזאגרב. הוא השיג תואר ראשון בליובליאנה וסיים עבודת דוקטורט על המשורר ג'ובאן ראנילוביץ' (Jovan Hranilović) בזאגרב. בשנת 1941 מונה לתפקיד מנהל המכון האחראי על האנציקלופדיה הקרואטית, בו עבד עד מאי 1945.

במהלך מלחמת העולם השנייה, הציל אויביץ' אנציקלופדיסט יהודי שהיה חברו הקרוב, וכן שתי אחיות יהודיות מגירוש למחנה הריכוז יאסנובאץ. בעקבות פעולות אלה העניק לו יד ושם את אות חסיד אומות העולם.

בשנת 1950 החל אויביץ' לעבוד במכון הלקסיקוגרפי היוגוסלבי (כיום Miroslav Krleža Lexicographical Institute), שם עבד עד פרישתו בשנת 1965. הוא נפטר בזאגרב.

## יצירותיו

* Mladost Tome Ivića (1928)
* Hrvatska književnost (1932)
* Gradišćanski Hrvati (1934)
* Hrvatska narodna pjesmarica (1938)
* Hrvatska enciklopedija (1941 - 1945)


## קישורים חיצוניים
* 

קטגוריה:קרואטים חסידי אומות העולם
קטגוריה:אנציקלופדיסטים
קטגוריה:מצילים בשואה: יוגוסלביה
קטגוריה:אישים הקבורים בבית הקברות מירוגוי
קטגוריה:ילידי 1901
קטגוריה:נפטרים ב-1967
קטגוריה:קרואטים שנפטרו במאה ה-20
קטגוריה:יוגוסלבים שנפטרו במאה ה-20
ראש ממשלת קטר

**ראש ממשלת קטר** (בערבית: رئیس الوزراء القطري) הוא הפוליטיקאי השני בחשיבותו בקטר, אחרי האמיר של קטר. 

ח'ליפה בן חמד אאל תאני, שהיה גם האמיר של קטר מההפיכה הקטרית ב-22 בפברואר 1972, היה ראש הממשלה הראשון ב-29 במאי 1970. הוא כיהן כראש ממשלה עד ההפיכה הבאה ב-27 ביוני 1995, אז הודח על ידי בנו חמד בן ח'ליפה אאל ת'אני .

ב-28 בינואר 2020, ח'אלד בן ח'ליפה בן עבד אל-עזיז אאל ת'אני הפך לראש הממשלה, כאשר עבדאללה בן נאסר בן ח'ליפה אאל ת'אני התפטר.  לאחר התפטרותו של ח'אלד במרץ 2023, מוחמד בן עבד א-רחמן בן ג'אסם אאל ת'אני מונה לראש הממשלה השביעי והוא מכהן כיום.

## ראשי ממשלת קטר (1970–הווה)

## ראו גם
* אמיר קטר
* פוליטיקה של קטר

## הערות שוליים

*
אלברכט פרידריך, דוכס פרוסיה

**אלברכט פרידריך, דוכס פרוסיה** (בגרמנית: **Albrecht Friedrich, von Preußen**; 7 במאי 1553 – 28 באוגוסט 1618), היה דוכס פרוסיה בין 1568 ל-1618.

## ביוגרפיה
### ילדותו
אלברכט פרידריך נולד ב-7 במאי 1553 בקניגסברג לאלברכט, דוכס פרוסיה, ולאנה מריה מבראונשווייג-לינבורג, בתו של אריך הראשון, דוכס בראונשווייג-לינבורג.

### שלטונו
בשנת 1568 עלה אלברכט פרידריך לשלטון לאחר מות אביו, ובשנת 1569 נשבע שבועת אמונים פיאודלית לזיגמונט השני, מלך פולין. בשנת 1573 במהלך הבחירות למלכות פולין, ניסה אלברכט פרידריך להתקבל לסנאט הפולני, אולם בקשתו נדחתה עקב התנגדותו של יאן קוכנובסקי. אלברכט פרידריך התנגד בתחילה לבחירתו של סטפאן באטורי כמלך פולין, בעקבות תמיכתו במקסימיליאן השני, קיסר האימפריה הרומית הקדושה, אולם באוקטובר 1576 נתן את תמיכתו לבאטורי. עקב היותו דובר פולנית שוטפת והיותו נינו של קז'ימייז' הרביעי, מלך פולין, היה אלברכט פרידריך לפרק זמן מסוים מועמד רציני לכס המלוכה הפולני.

בשנת 1572 החל אלברכט פרידריך להראות סימנים של הפרעה נפשית, ובשנת 1578 מונה בן דודו גאורג פרידריך, מרקיז ברנדנבורג-אנסבך לעוצר הדוכסות. לאחר מותו של גאורג פרידריך בשנת 1603, מינה זיגמונט השלישי ואזה את יואכים השלישי פרידריך, הנסיך הבוחר מברנדנבורג, ולאחר מותו בשנת 1608 החליפו בנו יוהאן זיגיסמונד, הנסיך הבוחר מברנדנבורג לעוצר הדוכסות. ב-28 באוגוסט 1618 מת אלברכט פרידריך ללא בנים, ומשום כך ירש אותו חתנו יוהאן זיגיסמונד, הנסיך הבוחר מברנדנבורג שהקים את ברנדנבורג-פרוסיה.

## משפחתו
בשנת 1573 התחתן אלברכט פרידריך עם מריה אלאונורה מקלווה, בתם של וילהלם, דוכס יוליך-קלווה-ברג ומריה, ארכידוכסית אוסטריה, ממנה נולדו לו 7 ילדים:
* אנה מפרוסיה (1576–1625), התחתנה עם יוהאן זיגיסמונד, הנסיך הבוחר מברנדנבורג
* מריה מפרוסיה (1579–1649), התחתנה עם כריסטיאן, מרקיז ברנדנבורג-ביירוית
* אלברכט פרידריך מפרוסיה (1580)
* סופיה מפרוסיה (1582–1610), התחתנה עם וילהלם קטלר, דוכס קורלנד
* אלאונורה מפרוסיה (1583–1607), התחתנה עם יואכים השלישי פרידריך, הנסיך הבוחר מברנדנבורג
* וילהלם פרידריך מפרוסיה (1585–1586)
* מגדלנה זיבילה מפרוסיה (1586–1659), התחתנה עם יוהאן גאורג הראשון, הנסיך הבוחר מסקסוניה

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:בית הוהנצולרן
קטגוריה:ילידי 1553
קטגוריה:נפטרים ב-1618
איב אנד ליר

**צחי ואלירון בוזגלו**, הידועים בשם הבמה שלהם **איב אנד ליר**, הם צמד אחים זמרים, אשר התפרסמו דרך אתר יוטיוב והרשתות החברתיות.

## ביוגרפיה
האחים בוזגלו נולדו וגדלו באשקלון, הבוגרים במשפחה בת שבעה ילדים. אביהם, משה, היה אף הוא תקליטן, ולדברי האחים, ממנו הם ירשו את האהבה למוזיקה. המשפחה ניהלה קצביה שהפכה ברבות השנים לסופרמרקט בשם "פרבורגר". בצבא שירת אלירון במשמר הנגב, ואילו צחי נמצא לא כשיר לשירות בגלל בעיות רפואיות.

### קריירה מוזיקלית
איב אנד ליר החלו את דרכם המוזיקלית בתור תקליטנים באירועים פרטיים ומסיבות. בהמשך, החלו ליצור רמיקסים בהם הוסיפו מילים מקוריות משלהם ללהיטים ים תיכוניים. אחרי שכבשו את הרשת ואת הבמות ברחבי ישראל - החליטו "איב אנד ליר" לפרסם שירים מקוריים כמו למשל ״קזנובה (דודה טובה)״ עם ציפי שביט. עד כה הוציאו הצמד 12 שירים.

ב-7 באוקטובר 2015 הוציא הצמד את השיר "תמונת מצב" כסינגל ראשון מתוך אלבום ראשון. ב-12 באוקטובר 2016 יצא הסינגל השלישי שלהם, "מכתוב". סינגל זה זכה למספר הצפיות הרב ביותר בכך שעבר את 20 מיליון הצפיות.

## דיסקוגרפיה
### סינגלים
*תמונת מצב (2015)
*בשכונה של איב אנד ליר (2016)
*מכתוב (2016)
*סליחה (2017)
*אימפריה (2017)
*קזנובה (2017)
*כוכבת (2018)
*סאלאם (2018)
*מאמי באלי (2018)
*בוחרת להמשיך (2019)
*יאמי (2019)
*רבי נחמן (2019)

## קישורים חיצוניים

*איב אנד ליר ב־YouTube.
*איב אנד ליר ברשת החברתית פייסבוק.
*
*
*אלין שמחון, לוס בוזגלוס: איב & ליר משחררים קליפ חדש עם נטלי דדון, באתר פרוגי, 26 בפברואר 2018
* 

## הערות שוליים

קטגוריה:זמרים ישראלים
קטגוריה:זמרי מוזיקה מזרחית ישראלים
קטגוריה:צמדים מוזיקליים ישראלים
קטגוריה:זמרי פופ ישראלים
קטגוריה:צמד אחים זמרים
קטגוריה:צמד אחאים זמרים
מ.ק.ס.י.ם מכללה לקוסמים ומכשפות

**מ.ק.ס.י.ם מכללה לקוסמים ומכשפות** (באנגלית: **WITS Academy**) היא סדרת בת של הסדרה מכשפות מבית ניקלודיאון אשר מככבים בה דניאלה ניבס, ג'וליה אנטונלי, ג'יילן בייטס, קנדי ליה סלוקום, מג קרוסיבי, טימות'י קולומבוס, רייאן קרגיל, לידיה ג'יווט, אנדרו אורטגה, טיילר פרץ, ג'זי ויליאמס, טוד אלן דורקין. הסדרה שודרה בארצות הברית החל מה-5 באוקטובר 2015 עד ה-30 באוקטובר 2015. בישראל הסדרה עלתה ב-23 בנובמבר 2016 והסתיימה ב-20 בדצמבר 2016.

## עלילה
לאחר עלילות הסדרה "מכשפות", אנדי הופכת להיות שומרת ומתחילה להתאמן במכללה, שם היא פוגשת את השותפה לחדר שלה, סמנתה, שעוזבת בפרק הראשון, ואת חברתה הטובה ביותר, רובי, שמנסה למנוע מאנדי להיות שומרת. היא גם מגלה שהיא השומרת של בן וג'סי שהופיעה בעונה 4 בסדרה "מכשפות". רובי מגלה את שרף עץ הדיאדה ששומר על הקשר בין עולם בני האדם לממלכה הקסומה, ובאמצעותו היא מקבלת כוחות קסם וגם מחלישה את כוחו של העץ. אנדי, הקוסמים שלומדים באקדמיה והשומרים מצילים את העץ באמצעות טקס ריפוי והמצב חוזר לקדמותו.

## דמויות
***אנדי קרוז** (דניאלה ניבס) - או בשמה המלא:אנדראה דוקטורה פוטורה קרוז, החברה הכי טובה של אמה אלונזו הנבחרת, מגיעה למכללה והיא מגלה שהיא השומרת של בן וג'סי, האויבת שלה היא רובי, אנדי היא דמות מהסדרה מכשפות. מאוהבת בלוק וקוראת לו ילד שמנת.
***רובי** (קנדי ליה סלוקום) - האויבת הראשית של הסדרה.
***ג'סי נובואה** (ג'וליה אנטונלי) - אחות של ג'קס מהסדרה מכשפות וגם הופיעה בסדרה, אנדי מאמנת אותה באקדמיה, מאבדת את כוחותיה בשלב מסוים בסדרה אבל הם מוחזרים לה לאחר כמה פרקים.
***בן דייוויס** (ג'יילן בייטס) - אחד הילדים שאנדי מאמנת באקדמיה, פוחד מכל דבר ואלרגי לכל דבר.
***לוק ארצ'ר** (ראיין קרגיל) - תלמיד ואחד השומרים, הוא היה דלוק על אנדי והם בסופו של דבר הפכו לזוג בסוף העונה. ישר וחכם, הוא מאוד תחרותי.
***קמרון** (טיילר פרץ) - סגן המנהל של אגממנון, מאוהב ברובי.

## שידור

## פרקים

## קישורים חיצוניים
* 

קטגוריה:קומדיות מצבים אמריקאיות
קטגוריה:טלנובלות אמריקאיות
קטגוריה:סדרות פנטזיה אמריקאיות
קטגוריה:סדרות נעורים אמריקאיות
קטגוריה:ניקלודיאון: תוכניות וסדרות
קטגוריה:מכשפות בקולנוע ובטלוויזיה
קטגוריה:תוכניות טלוויזיה שמתרחשות במיאמי
קטגוריה:סדרות ספין-אוף אמריקאיות
קטגוריה:סדרות טלוויזיה אמריקאיות שעלו לשידור בשנת 2015
שטרובה 2398

**שטרובה 2398** (נקרא גם **גליזה 725**) הוא כוכב כפול המורכב מזוג ננסים אדומים הנמצאים במרחק של 11.5 שנות אור בקבוצת הכוכבים דרקון. אף על פי שזו אחת ממערכות הכוכבים הקרובות לכדור הארץ, הבהירות נראית של כוכבי המערכת היא נמוכה מכדי לאפשר צפייה בהם ללא ציוד עזר. טלסקופ חובבים מאפשר להפריד בין שני בני הזוג.

## היסטוריה
שטרובה 2398 הופיע לראשונה בקטלוג הכוכבים הכפולים שנערך על ידי פרידריך פון שטרובה ופורסם בשנת 1837. בשנת 1971 דווח שנצפתה התפרצות יחידה באחד משני הכוכבים, אך לא ניתן היה לזהות במי מהם מדובר. בהיעדר תצפיות נוספות בהתפרצויות כאלה הזוג מסווגים כ"כוכבים חשודים כמשתנים" מסוג כוכב הבזק, אך לא קיבלו ציון של כוכב משתנה.

## מאפיינים
זוג הכוכבים מקיף זה את זה במסלול מאוד אליפטי כך שהמרחק ביניהם משתנה מ-25 יחידות אסטרונומיות ועד ל-85 יחידות אסטרונומיות בזמן הקפה של 453 שנים. עד היום לא זוהו כוכבי לכת המקיפים אחד משני הכוכבים. אם קיים כוכב לכת לאחד מהשניים, אז לצופה שנמצא בו יראה בן הזוג ככוכב בהיר מאוד שניתן לראייה גם ביום ובקרבה המרבית בהירותו תהיה מדרגה 12-, דומה לבהירותו של הירח המלא כפי שהוא נראה מכדור הארץ. למערכת תנועה עצמית גדולה של כ-2.25 שניות קשת בשנה.

### שטרובה 2398 A
שטרובה 2398 A (נקרא גם **LHS 58**) הוא ננס אדום מסוג ספקטרלי M3 V, רדיוסו כ-25% מרדיוס השמש ומסתו כ-36% ממסת השמש. טמפרטורת פניו היא כ-3,500 קלווין והוא מאיר בעוצמה של כ-3 אלפיות מעוצמת ההארה של השמש באור נראה ובערך פי מאה מכך בצירוף הקרינה בתחום התת-אדום. הוא הכוכב הגדול יותר, בעל הרדיוס הגדול יותר ובעל הטמפרטורה הגבוהה יותר מבין השניים, ולכן גם עוצמת הארתו כפולה מזו של בן הזוג. על מנת שכוכב לכת המקיף אותו יוכל להכיל מים במצב צבירה נוזלי, עליו להיות במרחק שנע בין שמינית לרבע יחידה אסטרונומית ממנו.

### שטרובה 2398 B
שטרובה 2398 B (נקרא גם **LHS 59**) הוא ננס אדום מסוג ספקטרלי M3.5 V, רדיוסו כ-20% מרדיוס השמש ומסתו כ-29% ממסת השמש. טמפרטורת פניו היא כ-3,000 קלווין והוא מאיר בעוצמה של כאלפית וחצי מעוצמת ההארה של השמש באור נראה ובערך פי מאה מכך בצירוף הקרינה בתחום התת-אדום. למרות ההבדל הקטן ברדיוס, במסה ובטמפרטורה ביחס לבן הזוג הגדול יותר, עוצמת ההארה שלו היא רק מחצית מעוצמת ההארה של שטרובה 2398 A. על מנת שכוכב לכת המקיף אותו יוכל להכיל מים במצב צבירה נוזלי, עליו להיות במרחק שנע בין עשירית לשישית יחידה אסטרונומית ממנו.

## שכנים
כמעט כל שכניו של שטרובה 2398 הם ננסים אדומים עמומים, ביניהם V1581 בברבור שנמצא במרחק של כ-5.8 שנות אור ממנו וכוכב ברנרד שנמצא במרחק של 9.5 שנות אור ממנו, כולם עמומים מכדי להראות בעין אנושית ללא ציוד עזר. חוץ מהם הכוכב הכפול 61 בברבור נמצא במרחק של 6.1 שנות אור ויראה משם בבירור ככוכב בהיר עם בהירות מדרגה 1.1, בעוד שמכדור הארץ הוא ניתן לצפייה רק כשתנאי התצפית טובים מאוד. השמש תראה משם ככוכב חסר יחוד עם דרגת בהירות 2.6. בכיוון ההפוך מהשמש נמצא במרחק של כ-8 שנות אור הכוכב σ בדרקון שיראה עם בהירות דומה לשל השמש בעוד שמכדור הארץ הוא בקושי ניתן לצפייה עם דרגת בהירות 4.7.

## קישורים חיצוניים
* שטרובה 2398 באתר Solstation
* 

## הערות שוליים

קטגוריה:ננסים אדומים
קטגוריה:כוכבים כפולים
קטגוריה:כוכבים קרובים
קטגוריה:קבוצת הכוכבים דרקון
קטגוריה:קטלוג גליזה
קטגוריה:קטלוג לויטן
דייוויד קוסטוף

**דייוויד קוסטוף** (באנגלית: **David Kustoff**; נולד ב-8 באוקטובר 1966) הוא עורך דין ופוליטיקאי יהודי-אמריקאי. קוסטוף, חבר המפלגה הרפובליקנית, מכהן כנציג המחוז השמיני של טנסי בבית הנבחרים של ארצות הברית מינואר 2017.

## ביוגרפיה
קוסטוף נולד וגדל בממפיס טנסי, בן למשפחה יהודית. ב-1989 סיים תואר ראשון במנהל עסקים באוניברסיטת ממפיס וב-1992 סיים תואר JD במשפטים באוניברסיטת ממפיס. לאחר הלימודים הקים משרד עורכי דין עצמאי.

הוא חבר המפלגה הרפובליקנית ובשנים 1995–1999 כיהן כיושב ראש סניף המפלגה במחוז שלבי בטנסי. ב-2002 התמודד בבחירות המקדימות של המפלגה לשמש כנציג המחוז השביעי של טנסי בקונגרס, אך הפסיד למרשה בלקברן. ב-2006 מונה על ידי הנשיא ג'ורג' ווקר בוש לתובע פדרלי של מחוז מערב טנסי ובלט במלחמתו בשחיתות הציבורית ובפשיעה באזור ממפיס. ב-2008 התפטר וחזר לעבוד כעורך דין פרטי. 

ב-2016 נבחר לנציג המחוז השמיני של טנסי בבית הנבחרים. ב-2018 נבחר לתקופת כהונה נוספת.

קוסטוף מכהן כחבר הנהלת איגוד בוגרי אוניברסיטת ממפיס, חבר דירקטוריון בנק טנסי, סגן נשיא הוועדה להשכלה גבוהה בטנסי.

קוסטוף, מקס מילר וקרייג גולדמן, הם החברים היהודים היחידים במפלגה הרפובליקנית בקונגרס ה-119 של ארצות הברית.

קוסטוף נשוי ואב לשניים.

## קישורים חיצוניים

* 

* דייוויד קוסטוף באתר בית הנבחרים של ארצות הברית
* דייוויד קוסטוף באתר משרד עורכי הדין בבעלותו
* 

קטגוריה:אמריקאים ילידי טנסי
קטגוריה:ממפיס: אישים
קטגוריה:עורכי דין אמריקאים
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:יהודים חברי בית הנבחרים של ארצות הברית
קטגוריה:חברי הקונגרס ה-115 של ארצות הברית
קטגוריה:חברי בית הנבחרים של ארצות הברית מטנסי
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת ממפיס
קטגוריה:אמריקאים שנולדו ב-1966
וילפרד אנדידי

**אונינייה וילפרד אנדידי** (באנגלית: **Onyinye Wilfred Ndidi**; נולד ב-16 בדצמבר 1996 בניגריה) הוא כדורגלן ניגרי המשחק בעמדות הבלם והקשר האחורי בקבוצת בשיקטש ובנבחרת ניגריה.

## קריירת מועדונים
אנדידי החל את הקריירה המקצוענית שלו בראסינג גנק מליגת העל הבלגית. ב-31 בינואר 2015 ערך אנדידי את הופעת הבכורה שלו במועדון, כששיחק 74 דקות בהפסד 0–1 לשרלרואה במסגרת המחזור ה-24 בליגה. בסך הכול ערך אנדידי שש הופעות ליגה בעונת , בו סיימה קבוצתו במקום השביעי בליגה.

בעונת  היה אנדידי שחקן קבוע בהרכב הקבוצה. ב-15 בינואר 2016 הבקיע אנדידי את שער הבכורה שלו במועדון, שער בדקה ה-16 בניצחון 1–2 על זולטה ורכם במסגרת המחזור ה-22 בליגה. בסך הכול ערך אנדידי 38 הופעות ליגה בעונה זו, בה סיימה ראסינג גנק במקום החמישי, והבקיע ארבעה שערים. אנדידי סיים במקום השישי בקרב על תואר השחקן הצעיר של העונה בליגת העל הבלגית לעונת 2015/2016.

בתחילת עונת  סייע אנדידי לקבוצתו להעפיל לליגה האירופית לעונה זו. ב-15 בספטמבר 2016 ערך אנדידי את הופעת הבכורה שלו במפעל, כששיחק 90 דקות בהפסד 2–3 לראפיד וינה במסגרת המחזור הראשון של שלב הבתים. ב-20 באוקטובר הבקיע אנדידי את שער הבכורה שלו במפעל, שער בדקה ה-83 בניצחון 0–2 על אתלטיק בילבאו במסגרת המחזור השלישי בשלב הבתים. הוא הבקיע שער נוסף במשחק השני נגד אתלטיק בילבאו, במסגרת המחזור הרביעי, בו ניצחה אתלטיק בילבאו 3–5.

ב-3 בדצמבר 2016 חתם אנדידי בלסטר סיטי אלופת אנגליה עבור 17 מיליון אירו, בה הורשה לשחק החל מתחילת חלון העברות. ב-7 בינואר 2017 ערך את הופעתו הבכורה בקבוצה בניצחון 1–2 על אברטון בגביע האנגלי. ב-8 בפברואר 2017 הבקיע את שערו הראשון בקבוצה בניצחון 1–3 על דרבי קאונטי בגביע.

בתום עונת 2022/2023 נשר ליגה עם הקבוצה לצ'מפיונשיפ, הוא חזר עימה לפרמייר ליג לאחר עונה אחת וירדה עימה שוב ליגה לאחר עונת 2024/2025.

ב-8 באוגוסט 2025 חתם בבשיקטש תמורת 8 מיליון אירו.

## קריירה בין-לאומית
ב-8 באוקטובר 2015 ערך אנדידי את הופעת הבכורה שלו בנבחרת ניגריה, כשנכנס כמחליף בדקה ה-83 בהפסד 0–2 לנבחרת הרפובליקה הדמוקרטית של קונגו במשחק ידידות. הוא היה חלק מהסגל המורחב של ניגריה לקראת אולימפיאדת ריו דה ז'ניירו (2016), אך לא נכלל בסגל הסופי.

נכלל בסגל נבחרת ניגריה לטורניר גביע אפריקה לאומות 2023, אולם בהמשך נגרע מהסגל בשל פציעה.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:קשרי כדורגל ניגרים
קטגוריה:לאגוס: כדורגלנים
קטגוריה:כדורגלני ראסינג גנק
קטגוריה:כדורגלני לסטר סיטי
קטגוריה:כדורגלני נבחרת ניגריה
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2025
קטגוריה:כדורגלני בשיקטש
קטגוריה:ניגרים שנולדו ב-1996
יחסי צ'כיה–צרפת

היחסים שבין **[[צ'כיה|הרפובליקה הצ'כית]]** לבין **[[צרפת|הרפובליקה הצרפתית]]** הם יחסים היסטוריים שהחלו עוד מימי הביניים.

## היסטוריה
צרפת הייתה המדינה הראשונה שהכירה בצ'כוסלובקיה ב-28 באוקטובר 1918. צרפת תמכה בחתימת ההסכמה הקטנה ומשום כך צ'כוסלובקיה חתמה על ברית עם צרפת.

במהלך הסכם מינכן הפרה צרפת את בריתה עם צ'כוסלובקיה, ותמכה בדרישות היטלר, מה שהביא לסיפוח חבל הסודטים לגרמניה הנאצית, ולאחר מכן לפירוק צ'כוסלובקיה והקמת סלובקיה העצמאית, על אף שגם היא הייתה גרורה של גרמניה.

לאחר מלחמת העולם השנייה הפכה צ'כוסלובקיה למדינה קומוניסטית וחלק מברית ורשה, ומשום כך הושפעו היחסים בין שתי המדינות ממהלך המלחמה הקרה.

## ייצוג
* צרפת מיוצגת בצ'כיה באמצעות שגרירות שהיא מחזיקה בעיר הבירה פראג.
* צ'כיה מיוצגת בצרפת באמצעות שגרירות שהיא מחזיקה בעיר הבירה פריז ובעוד ארבע שגרירויות כבוד בערים: ליון, ליל, נאנסי ונאנט.

## שיתוף פעולה
שתי המדינות הן חברות מלאות בנאט"ו ובאיחוד האירופי. משנת 1999, צ'כיה היא מדינה משקיפה בלה פרנקופוני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אננדה (סדרת טלוויזיה)

**אננדה** היא סדרת טלוויזיה ישראלית שעלתה לשידור באפריל 2012 ברשת HOT, דרמה קומית רומנטית המתארת את סיפורה של תרמילאית ישראלית היוצאת למסע בהודו. יוצרת הסדרה היא דנה מודן, שגם כתבה את התסריט ומככבת בסדרה. את הסדרה ביים אוהב פלנץ.

הסדרה זכתה בשני פרסי האקדמיה לטלוויזיה לתסריט הטוב ביותר בסדרת דרמה ולשחקנית הטובה ביותר בסדרת דרמה.

## עלילה
הסדרה מספרת את סיפורה של אנה (דנה מודן), תרמילאית ישראלית בהודו ששרשרת של טעויות מסיטה אותה מדרכה להרי ההימלאיה ומובילה אותה לאזור שכוח אל. שם היא פוגשת באמיר (קייס נאשף) ובעומר (משה אשכנזי), שני נוודים ישראלים מסתוריים שגוררים אותה איתם להרפתקה ברחבי היבשת.

## דמויות
***אנה** (דנה מודן): תרמילאית ישראלית בהודו.
***עומר** (משה אשכנזי): נווד ערבי-ישראלי המטייל בהודו, אליו מתלווה אנה.
***אמיר** (קייס נאשף): נווד ערבי-ישראלי המטייל בהודו יחד עם עומר.

## קישורים חיצוניים

* 

* "אננדה" באתר HOT

קטגוריה:דרמות קומיות ישראליות
קטגוריה:סדרות רומנטיות ישראליות
קטגוריה:סדרות טלוויזיה ישראליות שעלו לשידור בשנת 2012
קטגוריה:HOT3: תוכניות וסדרות
קטגוריה:HOT: תוכניות וסדרות
גבריאל טולדנו

הרב **גבריאל טולדנו** (ה' בשבט תרצ"ז, 17 בינואר 1937 – ט"ז בחשוון תשע"ז, 17 בנובמבר 2016) היה מייסד וראש ישיבת אור ברוך בירושלים וחבר מועצת חכמי התורה של ש"ס בשנות הקמתה הראשונות וממקימי ארגון מרביצי תורה.

## ביוגרפיה
נולד בעיר מקנס שבמרוקו, לרב שלמה טולידנו ולרבקה, בתו של הרב רפאל ברוך טולדנו שכיהן כרב העיר.

לאחר בר המצווה נשלח על ידי סבו הרב רפאל ברוך ללמוד בישיבת חכמי צרפת בראשות הרב חיים יצחק חייקין באקס לה בן. לאחר מכן בשנת תשט"ו (1956) עבר ללמוד בישיבת פוניבז', שם היה לתלמידם של ראשי הישיבה הרב דוד פוברסקי, הרב שמואל רוזובסקי והרב שך אליו היה מקורב ביותר .

בשנת תשכ"ב (1962) נישא לגאולה ז'קלין בת הרב רפאל טולידנו שליח ציבור בבית מדרשו של סבו רבי רפאל ברוך, שהייתה מהתלמידות הראשונות של סמינר בית יעקב למורות בטנג'יר.

לאחר נישואיו התגורר בגייטסהד, שם למד בכולל אברכים במשך 7 שנים. לאחר מכן, בשנת תשכ"ח (1968), עבר לשטרסבורג שבצרפת, שם עמד בראשות ישיבה וכולל אברכים.

בשנת תשל"א (1971) עלה לישראל והחל לכהן כר"מ בישיבת פורת יוסף. בשנת תשל"ז (1977) הקים יחד עם אחיו, הרב מיכאל טולדנו, את ישיבת אור ברוך בשכונת בית וגן, בירושלים.

הרב טולדנו כיהן כחבר במועצת חכמי התורה של ש"ס ופרש ממנה לאחר כשלושה חדשים. היה ממקימי וממכווני דרכו של ארגון מרביצי תורה, המאגד אברכים ותלמידי ישיבות ספרדים בעלי אוריינטציה ליטאית.

הרב טולדנו חיבר עשרה ספרים "מצעדי גבר" על תלמוד בבלי ו"גאל ישראל".

מתלמידיו הרב יצחק סבאג מרא דאתרא ומו"ץ קהילה מרכז התורה קהילת יעקב וחבר בית הדין אגודת הקהילות בצרפת.

בעשור האחרון לחייו חלה במחלת פרקינסון. הוא נפטר בט"ז בחשוון ה'תשע"ז. הלווייתו יצאה מישיבתו בירושלים אל הר המנוחות, שם נטמן.

## בניו
* הרב רפאל ברוך - ממלא מקום אביו בראשות ישיבת אור ברוך.
* הרב דניאל - ר"מ בישיבת אור ברוך, חתנו של הרב יעקב משה הלל.
* הרב שלמה אריה - (1960-2017) כיהן כראש ישיבת אור התלמוד.
* בתו - נשואה לרב שלום ביטאן ראש ישיבת דעת חיים בשכונת בית וגן בירושלים.

## קישורים חיצוניים

* 
* 

קטגוריה:ראשי ישיבה ספרדיים
קטגוריה:רבנים מרוקאים ישראלים
קטגוריה:חברי מועצת חכמי התורה של ש"ס
גבריאל
קטגוריה:רבני ישיבת פורת יוסף
קטגוריה:בוגרי ישיבת חכמי צרפת
קטגוריה:בית וגן: רבנים
קטגוריה:עולים בשנות ה-1970
קטגוריה:ישראלים שנולדו ב-1937
קטגוריה:ישראלים שנפטרו ב-2016
קטגוריה:יהודים הקבורים בהר המנוחות
670-679 לפנה"ס

**שימו לב: ערך זה מכיל אירועים מן השנים 679 - 670 לפנה"ס**

## אירועים ומגמות
* 670 לפנה"ס - אסרחדון מלך אשור מוביל את הצבא האשורי לקרב נגד שבטים ערבים מורדים.
* 676 לפנה"ס - המלך האי משושלת ג'ואו מתמנה בסין.
* 675 לפנה"ס - אסרחדון מתחיל את בנייה מחדש של בבל.
* 674 לפנה"ס - אסרחדון מדכא מרד נגדו שמתרחש בעיר אשקלון בתמיכת תהרקה, מלך מהשושלת העשרים וחמש של מצרים. בתגובה למרד, פלש הצבא האשורי למצרים אך תהרקה הצליח להדוף את פלישתו.
* 673 לפנה"ס - טולוס הוסטיליוס מתמנה למלך השלישי של רומא.
* 671 לפנה"ס - אסרחדון מנסה לפלוש למצרים בשנית, הפעם בהצלחה, הוא מצליח לכבוש את ממפיס ובתוכה גם מספר אנשים מהמשפחה המלכותית של מצרים.

## אנשים משמעותיים
* אסרחדון, מלך אשור וכובש מצרים (שלט באשור בין השנים 681 לפנה"ס - 669 לפנה"ס).
* ארגאוס הראשון שנתמנה למלך מוקדון עם מות אביו, הוא שלט בין השנים 678 לפנה"ס - 640 לפנה"ס.

## נפטרו
* 678 לפנה"ס - שנת מותו המשוערת של פרדיסאס הראשון, מלך מוקדון.
* 673 לפנה"ס - נומה פומפיליוס, השני ברשימת מלכי רומא, מחליפו של רומולוס.
* 670 לפנה"ס - מטיוס פופטיוס, מלך לטיני של אלבה לונגה.

## קישורים חיצוניים

*
קטגוריה:המאה ה-7 לפנה"ס
דובאי מדיה סיטי

**דובאי מדיה סיטי** (בערבית: **مدينة دبي للإعلام**) חלק מדובאי אחזקות, הוא אזור בלי מס בדובאי, איחוד האמירויות הערביות.

## היסטוריה ומתאר
דובאי מדיה סיטי נוסד בשנת 2000. הוא נוצר על ידי ממשלת דובאי כדי להגביר את האחיזה הממשלתית במדיה של איחוד האמירויות הערביות, והפך למרכז ארגוני תקשורת, כגון, סוכנויות ידיעות, פרסום, מדיה, ייצור ומתקני שידור. היסודות לתשתית (כגון כבלי סיבים אופטיים) היו כבר במקום עבור החברות, כדי שבנייתן במקום וקבלת אשרתן תהיה קלה, ועבור תהליכים תפעוליים קלים יותר בתוך דובאי מדיה סיטי.

דובאי מדיה סיטי הוא מרכז תעשיית התקשורת ב-GCC והמזרח התיכון, עם יותר מ-1300 חברות אשר רשומות באזור הסחר החופשי, שממנו הם משרתים את האזור כולו.

בנוסף, בדובאי מדיה סיטי ממוקם בית מועצת הקריקט העולמית, הגוף שמנהל את הקריקט בעולם. הגוף היה ממוקם בלונדון עד 2005.

## צנזורה
ב-16 בנובמבר 2007 הורתה הממשלה של דובאי לחברה טקום להוריד את הערוצים הפקיסטניים העצמאיים והפרטיים גאו ניוז טי וי וארי וואן וורלד, על פי דרישת המשטר הצבאי של פקיסטן בראשות הגנרל ונשיא פקיסטן דאז פרבז מושארף. אך בהמשך קובעי המדיניות של דובאי הותירו לערוצים לשדר את תוכני תוכניות הבידור שלהם, בעוד חדשות, אקטואליה וכל ניתוח פוליטי כלשהו נאסרו. מאוחר יותר כל שאר התנאים הוסרו, אך רמת הסיקור של הערוצים ירדה בצורה ניכרת.

## קישורים חיצוניים

* 

קטגוריה:אסיה: אזורי סחר חופשי
קטגוריה:דובאי
680-689 לפנה"ס

**שימו לב: ערך זה מכיל אירועים מן השנים 689 - 680 לפנה"ס**

## אירועים ומגמות
* 689 לפנה"ס - סנחריב מלך אשור בוזז את בבל.
*688 לפנה"ס - מורחבים המשחקים האולימפיים ביוון העתיקה, ולראשונה מתועדת תחרות אגרוף מאורגנת, כחלק מתחרויות אלו. בשנת 680 לפנה"ס מתווספים לראשונה גם מרוצי מרכבות.
* 687 לפנה"ס - גיגס מתמנה למלך לידיה.
* 685 לפנה"ס - כלקדון נהפכת למושבה יוונית.
* 682 לפנה"ס - מותו של ג'ואנג, מלך משושלת ג'ואו של סין.
* 681 לפנה"ס - אסרחדון מחליף את אביו סנחריב ומתמנה למלך אשור.
* 680 לפנה"ס - תאריך מוערך לפגיעת מטאור באי האסטוני סארמאה.

## אנשים משמעותיים
* 680 לפנה"ס - המשורר היווני ארכילוכוס נולד באי פראוס (תאריך משוער).

## קישורים חיצוניים

## הערות שוליים

*
קטגוריה:המאה ה-7 לפנה"ס
איגואנה קרנפית

**איגואנה קרנפית** (שם מדעי: *Cyclura cornuta*) היא מין של איגואנה החיה באיים הקריביים ובעיקר בהיספניולה (האיטי והרפובליקה הדומיניקנית). איגואנה זו מצויה בסכנת הכחדה.
## מאפיינים
זוהי איגואנה קשוחה ומגודלת שאורכה 60–136 ס"מ ומשקלה 4.5–10 ק"ג בממוצע. איגואנה זו בעלת ראש גדול בעל קשקשים קרניים שיוצרים כרבולת על ראשה וגם קרניים קטנות על חרטומה, המזכירות מעט קרניים של קרנף, ומכאן שמה. הגוף הוא בעל שורת דוקרנים קטנים והזנב ארוך וחזק. האיגואנה זו מסוגלת לרוץ מהר מאוד בעת הצורך.

האיגואנות חיות באיים טרופיים באזורים שונים, כגון: יערות טרופיים ויערות יבשים, נקיקי סלעים, חופים ואפילו בים הפתוח. היא פעילה בעיקר ביום ומתחממת לאיטה בשמש. האיגואנה ניזונה בעיקר מצמחי יבשה, עשבים ופירות אך גם מגוונת בחרקים ובזוחלים קטנים יותר. 

### תת־מינים
* *Cyclura cornuta cornuta* 
* *Cyclura cornuta onchiopsis* – נכחד
* *Cyclura cornuta stejnegeri* 
## קישורים חיצוניים

## הערות שוליים

קטגוריה:איגואנות
קטגוריה:בעלי חיים שתוארו ב-1789
שי בר-יעקב

**ישעיהו (שי) בר יעקב** (נולד ב-1958) הוא במאי ומבקר תיאטרון ישראלי ומרצה בנושאי תיאטרון.

## ביוגרפיה
שי נולד ב-1958. גדל בירושלים. את שנות תיכון עשה בר-יעקב, עד 1976, בבית הספר התיכון ליד האוניברסיטה.

הוא למד וסיים תואר ראשון באמנות התיאטרון באוניברסיטת תל אביב במגמת בימוי. למד סיים תואר שני באוניברסיטת לונדון בהצטיינות יתרה.

שימש כבמאי תיאטרון לקבוצות תיאטרון שונות בישראל ומחוצה לה, בשנים 1985–1995. הצגותיו השתתפו בפסטיבל עכו לתיאטרון אחר. בשנות השמונים היה עוזרו של המנהל האמנותי יוסי יזרעאלי בתיאטרון החאן.

מלמד בחוגים לתיאטרון באוניברסיטה העברית ובאוניברסיטת חיפה.

מאז שנת 2000 משמש כמבקר התיאטרון של העיתון ידיעות אחרונות ושל גלי צה"ל.

נשוי לעורכת הדין שירה דונביץ', בתו של נתן דונביץ'.

## קישורים חיצוניים
*החוג ללימודי התיאטרון, מר ישעיהו (שי) בר-יעקב באתר האוניברסיטה העברית

## הערות שוליים

קטגוריה:מבקרי תיאטרון ישראלים
קטגוריה:חוקרי תיאטרון ישראלים
קטגוריה:במאי תיאטרון ישראלים
קטגוריה:בוגרי התיכון ליד האוניברסיטה
קטגוריה:בוגרי אוניברסיטת תל אביב: תיאטרון
קטגוריה:בוגרי אוניברסיטת לונדון
קטגוריה:ישראלים שנולדו ב-1958
איגואנת סלעים

**איגואנת סלעים** (שם מדעי: *Cyclura*) הוא סוג של קשקשאים ממשפחת האיגואניים החיים רק באיים הקריביים באקלים טרופי.

איגואנות אלה בעלות גוף גדול ומשוריין בקשקשים גרמיים וקשים והם בעלי קרומי עור מתחת לסנטר ובעלי עורף קוצני. הגוף מעוטר בקוצים לאורך הגב והזנב השרירי וצבעם דומה לצבעי הסלעים בהם הם חיים ויכול להיות בצהוב, כתום, חום כהה ושחור.

האיגואנות פעילות במשך היום במנוחה על הסלעים או הענפים. הם ניזונים מצמחייה יבשתית, מקקטוסים ומעשבים אך גם יכולים לטרוף חרקים ויצורים קטנים נוספים וכן יאכלו נבלות. 

## מיון
*סוג **איגואנת סלעים** (*Cyclura*)
**מין *Cyclura carinata*
**מין *Cyclura collei*
**מין איגואנה קרנפית (*Cyclura cornuta*)
**מין *Cyclura cychlura*
**מין איגואנה כחולה (*Cyclura lewisi*)
**מין איגואנה קובנית (*Cyclura nubila*)
**מין *Cyclura pinguis*
**מין *Cyclura ricordi*
**מין *Cyclura rileyi*

## קישורים חיצוניים

קטגוריה:בעלי חיים שתוארו ב-1825
קטגוריה:טקסונים שתוארו בידי ריצ'רד הרלן
קטגוריה:איגואנות
חיים נייגר

**חיים (יואכים) נייגר** (1873–1944) היה פעיל ציוני בגליציה ובארץ ישראל, יו"ר ההסתדרות הציונית במערב גליציה וחבר מועצת העיר טרנוב שבגליציה.

## ביוגרפיה

נולד באוטפינוב (Otfinów) שבמערב גליציה. אביו, משה אהרן, היה ממייסדי אגודת "אהבת ציון" בגליציה, שייסדה את המושבה מחניים. קיבל חינוך תורני וכללי.

התגורר בטרנוב (Tarnów) והיה פעיל בתנועה הציונית. היה יו"ר ועד הקהילה היהודית בטרנוב וחבר מועצת העיר. שלוש פעמים היה מועמד לסיים הפולני, אך לא נבחר. לפרנסתו עסק בעסקי ביטוח, ניהל את הסוכנות של חברת "פניקס" הווינאית במערב גליציה. החברה הייתה קשורה בחוזה עם הקרן הקיימת לישראל וחלק מהכנסותיה מעסקי הביטוח עם יהודים ציונים הופרש לטובת הקרן הקיימת.

ייסד בטרנוב שבועון ציוני בפולנית ופרסם מאמרים רבים בעיתונות הציונית בגליציה ובפולין. כמו כן היה שותף לייסוד היומון הציוני "וינר מורגנצייטונג" בווינה.

היה יו"ר ההסתדרות הציונית במערב גליציה. השתתף כציר בעשרה קונגרסים ציוניים רצופים, מהקונגרס ה-11 בווינה ועד הקונגרס ה-20. כמו כן השתתף בוועידת לונדון בשנת 1920 ובוועידת קרלסבד בשנת 1922. בין השנים 1923–1938 היה חבר הוועד הפועל הציוני והשתתף בכמה מישיבותיו בלונדון, בברלין ובירושלים.

הצטיין כנואם ודרשן. חיבר פירוש על מסכת אבות בשם "אבות לבנים".

בשנת 1932 ביקר בארץ ישראל, ובשנת 1937 עלה לארץ ישראל והשתקע בחיפה. המשיך לעסוק בפעילות ציונית ובעסקי ביטוח. היה יו"ר המועצה הארצית של ברית הציוניים הכלליים ויו"ר הסניף בחיפה. היה חבר ועד הקהילה היהודית בחיפה. נפטר בחיפה בשנת 1944.

## קישורים חיצוניים
* 
* 

קטגוריה:ציונים ילידי המאה ה-19
קטגוריה:יהודים פולנים
קטגוריה:אנשי העלייה החמישית
קטגוריה:פרשני מסכת אבות
קטגוריה:טרנוב: אישים
קטגוריה:ארץ-ישראלים שנולדו ב-1873
קטגוריה:ארץ-ישראלים שנפטרו ב-1944
קטגוריה:אישים הקבורים בבית הקברות חוף הכרמל
אריה חביב

**אריה חביב** (נולד ב-9 ביוני 1956) הוא כדורגלן עבר ישראלי ששיחק בעמדת השוער במהלך שנות השבעים והשמונים, והיה שותף לזכייתה היחידה של הפועל יהוד בגביע המדינה.

## קריירה
חביב נולד להורים ילידי טורקיה שעלו לישראל ב-1949. הוא החל לשחק בשנת 1973 בקבוצת הנוער של הפועל יהוד, כשבהמשך עבר לשחק כדוריד עקב פציעה, אולם לבסוף חזר לשחק כדורגל. הוא צורף לסגל הקבוצה הבוגרת במהלך עונת 1975/1976. באותה עונה התמודדה הקבוצה על העלייה מליגה א', אז הליגה השנייה בחשיבותה, לליגה הבכירה. לקראת סוף העונה נפצעה שוערה של הקבוצה וחביב החליפו במשחקים המכריעים, בסיומם הבטיחה הקבוצה את עלייתה. יכולותיו הטובות במשחקים אלו הקנו לו מקום בסגל הפותח של הקבוצה בעונתה הראשונה בליגה הבכירה.

בעונת 1981/1982 היה שותף לזכייתה של הפועל יהוד בגביע המדינה, לאחר שניצחה 0–1 את הפועל תל אביב במשחק הגמר. בתום עונת 1983/1984 ירד עם הקבוצה בחזרה לליגת המשנה.

לאחר הירידה סירב לשחק בקבוצה, עד שלבסוף שוחרר משורותיה. לאחר קבלת השחרור עבר לשחק בקבוצת הפועל כפר סבא. בסיום העונה עבר למכבי נתניה, בה שיחק במשך שתי עונות עד שאיבד את מקומו לטובת קובי בלדב. בעונת 1987/1988 שיחק בהפועל חיפה בליגת המשנה, ובסיום העונה שב לליגה הבכירה, כשעבר לשחק בקבוצת בית"ר תל אביב, בה שיחק שתי עונות עד לפרישתו ממשחק פעיל.

### נבחרת לאומית
חביב זומן לראשונה לנבחרת ישראל בשנת 1978 במשחק ידידות מול נבחרת דנמרק, ובמהלך השנים רשם 25 הופעות במדי הנבחרת. חביב שיחק במדי הנבחרת במשחקי מוקדמות מונדיאל 1982, ואת הופעתו האחרונה ערך ב-10 בנובמבר 1985, בניצחון 0–3 על נבחרת ניו זילנד במסגרת מוקדמות מונדיאל 1986.

## חיים אישיים
חביב נשוי בשנית. מאשתו הראשונה נולדו לו שני בנים ומאשתו השנייה שתי בנות.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:יהוד-מונוסון: כדורגלנים
קטגוריה:כדורגלני הפועל יהוד
קטגוריה:כדורגלני הפועל כפר סבא
קטגוריה:כדורגלני מכבי נתניה
קטגוריה:כדורגלני הפועל חיפה
קטגוריה:כדורגלני בית"ר תל אביב
קטגוריה:כדורגלני נבחרת ישראל
קטגוריה:ישראלים שנולדו ב-1956
ברברה קיפיץ

**ברברה לי קיפיץ** (באנגלית: **Barbara Lee Keyfitz**; נולדה ב-7 בנובמבר 1944) היא מתמטיקאית קנדית-אמריקאית. קיפיץ מחזיקה במשרת פרופסור ע"ש ד"ר צ'ארלס סולטר למתמטיקה באוניברסיטת המדינה של אוהיו. היא ידועה בשל תרומתה הרבה לתחום המתמטיקה השימושית, ומחקרה עוסק במשוואות דיפרנציאליות חלקיות לא ליניאריות ובחוקי שימור הקשורים אליהן.

## ביוגרפיה
קיפיץ נולדה באוטווה, קנדה בשנת 1944 והיא בתם של הדמוגרף הקנדי נתן קיפיץ  ורעייתו ביאטריס. כיום היא מתגוררת באוהיו, ארצות הברית. קיפיץ נשואה למרטין גולוביצקי, פרופסור למתמטיקה ומדעים פיזיקליים באוניברסיטת המדינה של אוהיו, ולהם שני ילדים.

קיפיץ השלימה את לימודי ההסמכה שלה באוניברסיטת טורונטו, ובשנת 1970 קיבלה תואר דוקטור מאוניברסיטת ניו יורק, בהנחייתו של פטר לקס. לפני שמונתה לתפקידה הנוכחי באוניברסיטת המדינה של אוהיו, לימדה באוניברסיטת קולומביה, אוניברסיטת פרינסטון, אוניברסיטת המדינה של אריזונה ובאוניברסיטת יוסטון; שם הייתה פרופסור [ע"ש] ג'ון ורבקה מוּרס למתמטיקה. בנוסף, ניהלה את מכון פילדס בשנים 2004 - 2008.

קיפיץ כיהנה כנשיאת האגודה לנשים במתמטיקה (AWM) בשנים 2005 - 2006, ובשנת 2011 מונתה לתפקיד נשיאת המועצה הבין-לאומית למתמטיקה שימושית והנדסית (ICIAM).

### מחקריה
תחום המחקר של ד"ר קיפיץ הוא משוואות דיפרנציאליות חלקיות לא ליניאריות, עם דגש על חוקי שימור היפרבוליים (הקשורים להיפרבולה) ומשוואות התפתחות (Evolution equations) המשנות את סוגן מהיפרבוליות לאליפטיות.

קיפיץ פיתחה טכניקה חדשה להתמודדות עם בעיות שפה חופשית (Free boundary problems) המאפשרת הבנה מעמיקה יותר של הלם טרנס-סוני (הקרוב למהירות הקול) והצליחה להתאים טכניקות מדינמיקה של שדות וקטוריים לבעיית הקבילות של גלי הלם.

## פרסים ותוארי כבוד
* פרס קריגר-נלסון של האגודה הקנדית למתמטיקה (CMS) לשנת 2005
* הרצאת נתר של האגודה לנשים במתמטיקה בשנת 2012
* פרס האגודה למתמטיקה שימושית והנדסית (SIAM) עבור תרומה נכבדה למקצוע לשנת 2011
* מרצה ע"ש סוניה קובַלֵבְסקי של האגודה לנשים במתמטיקה והאגודה למתמטיקה שימושית והנדסית בשנת 2012
* חברה באגודה האמריקאית למתמטיקה (AMS) משנת 2002
* חברה באגודה האמריקאית לקידום המדע (AAAS)
* חברה באגודה למתמטיקה שימושית והנדסית
בנוסף, קיפיץ הייתה האישה המדענית הראשונה שזכתה בפרס אסתר פארפל, הפרס היוקרתי ביותר המוענק על ידי אוניברסיטת יוסטון על מצוינות בחינוך, מחקר ושירות.

## קישורים חיצוניים

## הערות שוליים

קטגוריה:בוגרות אוניברסיטת טורונטו
קטגוריה:בוגרי אוניברסיטת טורונטו
קטגוריה:בעלות תואר דוקטור מאוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:סגל אוניברסיטת קולומביה
קטגוריה:עמיתי האגודה האמריקאית למתמטיקה
קטגוריה:סגל אוניברסיטת המדינה של אוהיו
קטגוריה:מתמטיקאיות אמריקאיות
קטגוריה:מתמטיקאיות קנדיות
קטגוריה:זוכות פרס קריגר-נלסון
קטגוריה:נושאות הרצאת נתר
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
שרון המיס שיפר

**שרון המיס שיפר** (באנגלית: **Sharon Hammes-Schiffer**; נולדה ב-27 במאי 1966 באית'קה, ניו יורק) היא כימאית ופיזיקאית העובדת כחלק מסגל מעבדת הכימיה באוניברסיטת אלינוי. מנהלת קבוצת מחקר המתמקדת בפיתוח ויישום של שיטות תאורטיות בהשוואה לתגובות כימיות בממשקים, ומכהנת כעורכת הראשית של האתר Chemical Reviews. כתבה עד היום יותר מ-200 מאמרים אקדמיים.

## ביוגרפיה
שיפר נולדה ב-27 במאי 1966 בניו יורק, ארצות הברית. היא למדה באוניברסיטת פרינסטון, וסיימה את לימודיה בשנת 1988. בשנת 1993 קיבלה דוקטורט בכימיה באוניברסיטת סטנפורד. עם סיום לימודיה פרופ' שיפר מונתה כחברה בסגל אוניברסיטת נוטרדאם, שם פעלה כחוקרת בשנים 1995–2000. בשנת 2000 עברה פרופ' שיפר לאוניברסיטת פנסילבניה, שם עבדה במשך 12 שנים עד לשנת 2012. באוגוסט 2012 פרופ' שיפר הצטרפה למחלקה לכימיה באוניברסיטת אלינוי ושם היא עובדת עד היום (נכון ל-2016).

## מחקרה
המחקר שלפרופ' שיפר מתמקד בפיתוח ויישום של שיטות תאורטיות חישוביות לתיאור תגובות כימיות בשלבי ממשקים. המחקר מתבצע באוניברסיטת אלינוי באורבנה שמפיין במחלקה לכימיה. הוא מתחלק לשלושה תחומים: תגובות של העברת פרוטונים לאלקטרונים, תהליכים אנזימטיים, ושיטות מבנה אלקטרוניות. יעדי המחקר נוגעים לקביעת העקרונות הפיזיקליים בתהליכי זירוז העברת המטען.

## מעורבות ציבורית
במהלך עבודתה, פרופ' שיפר תרמה לחברה דרך מספר פרויקטים שיזמה והובילה, כגון אולימפיאדת המדעים באילינוי, מוזיאון המדע של הילדים בארצות הברית, מחנה שנתי לנערות אשר מקדם נערות לחקר מדעי, שיתוף פעולה עם תיכון בארצות הברית על מנת לקדם את הכימיה והפיזיקה בבתי הספר ועוד.

## חברות באגודות מדעיות
* בשנת 2010 פרופ' שיפר הייתה חברה באגודה האמריקאית לפיזיקה.
* בשנת 2011 פרופ' שיפר הייתה חברה באגודה האמריקאית לכימיה.
* בשנת 2012 פרופ' שיפר הייתה חברה באגודה האמריקנית לאומנויות ומדעים.
* בשנת 2013 פרופ' שיפר הייתה חברה באקדמיה הלאומית למדעים ובאגודה האמריקאית לקידום המדע לשנת 2015.
* בשנת 2014 פרופ' שיפר נבחרה לחברה לאומית באקדמיה למדעים מולקולריים בארצות הברית.

## פרסים
במהלך חייה זכתה שיפר במספר פרסים חשובים על עבודתה:
* **1996** – פרס הקרן הלאומית למדע על עבודתה בגילוי התאגדות של אפקטים קוונטים בהדמיה על תגובות מעבר של פרוטונים.
* **2005** – פרס Iota Sigma Pi Agnes Fay Morgan Research 2005- פרופ' שיפר זכתה במדליית מדע מהאקדמיה הבינלאומית של קוונטים מולקולריים
* **2008** – פרס האגודה האמריקאית לכימיה מחלקת אקרון
* **2011** – פרס של המכון הלאומי לבריאות בארצות הברית על שיטה להרחבת המחקר בזמן של 10 שנים בלבד.

## קישורים חיצוניים
* 

* אתר הבית של אוניברסיטת אלינוי ומחקרה של שרון המיס שיפר

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:חברות האקדמיה הלאומית למדעים של ארצות הברית
קטגוריה:סגל אוניברסיטת אילינוי באורבנה-שמפיין
קטגוריה:פיזיקאיות אמריקאיות
קטגוריה:פיזיקאים אמריקאים
קטגוריה:כימאיות אמריקאיות
קטגוריה:כימאים אמריקאים
קטגוריה:בוגרות אוניברסיטת פרינסטון
קטגוריה:בוגרי אוניברסיטת פרינסטון
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:אמריקאיות שנולדו ב-1966
קטגוריה:אמריקאים שנולדו ב-1966